# Manual de l'eina d'administració de la xarxa

## Introducció

L'eina d'administració de la xarxa us permet especificar de quina manera el vostre sistema es connectarà a altres ordinadors i a Internet.

## Inici

Podeu iniciar l'eina d'administració de la xarxa de les següents maneres:

Menú Sistema

- Trieu Administració Xarxa.

Línia d'ordres

- Executeu la següent ordre: `network-admin`

Quan inicieu l'eina d'administració de la xarxa se us demanarà la contrasenya de l'administrador. Això és necessari perquè els canvis realitzats amb aquesta eina afectaran tot el sistema.

Després d'introduir la contrasenya de l'administrador, es mostrarà la següent finestra.

### Finestra principal de l'eina d'administració de la xarxa

Mostra la finestra principal de l'eina d'administració de la xarxa.

La finestra principal de l'eina d'administració de la xarxa conté els següents elements:

Connexions

- Mostra totes les interfícies de xarxa, també us permet modificar els seus paràmetres.

General

- Us permet modificar el nom de l'ordinador central del vostre sistema i el nom del domini.

DNS

- Conté dues seccions, els Servidors DNS són el que utilitza el vostre ordinador per a resoldre les adreces IP dels noms de domini. Els Dominis de cerca són els dominis per defecte on el vostre sistema cercarà un ordinador central quan no s'especifiqui un domini.

Ordinadors centrals

- Mostra la llista d'àlies per a accedir a altres ordinadors.

## Utilització

### Per a modificar els paràmetres d'una connexió

En la secció Connexions, seleccioneu l'interfície que voleu modificar i premeu el botó Propietats. Depenent del tipus d'interfície podreu modificar diferents dades.

Interfícies Ethernet i IRLAN

- Podeu modificar la manera en què es configura la interfície (DHCP o manualment). Si la interfície es configura manualment, també podreu modificar l'adreça IP, la màscara de subxarxa i l'adreça de passarel·la de la interfície.

Interfícies sense fil

- Podeu modificar la manera en què es configura la interfície (DHCP o manualment). Si la interfície es configura manualment, també podreu modificar l'adreça IP, la màscara de subxarxa i l'adreça de passarel·la de la interfície, també podeu modificar el nom de la xarxa (ESSID) per a aquesta interfície.

Interfícies de port paral·lel

- Podeu modificar l'adreça IP de la interfície i també l'adreça IP remota.

Interfícies PPP/Mòdem

- Podeu modificar el dispositiu mòdem, si voleu marcar utilitzant tons o polsos, el volum del mòdem, el número de telèfon, el nom d'usuari i la contrasenya que us ha assignat el vostre ISP, i altres paràmetres avançats del PPP.

### Per a activar o desactivar una interfície

En la secció Connexions, activeu o desactiveu la casella de selecció al costat de la interfície.

### Per a canviar el nom del vostre ordinador central i el nom del domini

En la secció General, canvieu les caixes de text referents al nom de l'ordinador o al nom del domini.

### Per a afegir un servidor de noms del domini nou

En la secció Servidors DNS, premeu el botó Afegeix i ompliu la fila nova de la llista amb el servidor de noms del domini nou.

### Per a suprimir un sistema d'anomenament de dominis

En la secció Servidors DNS, seleccioneu l'adreça IP d'un DNS de la llista i premeu el botó Suprimeix.

### Per a afegir un domini de cerca nou

En la secció Dominis de cerca, premeu el botó Afegeix i ompliu la fila nova de la llista amb el domini de cerca nou.

### Per a suprimir un domini de cerca

En la secció Dominis de cerca, seleccioneu un domini de cerca de la llista i premeu el botó Suprimeix.

### Per a afegir un àlies d'ordinador central nou

En la secció Ordinadors centrals, premeu el botó Afegeix i introduïu l'adreça IP i els àlies qui hi apuntaran en la finestra emergent.

### Per a modificar un àlies d'ordinador central

En la secció Ordinadors centrals, seleccioneu un àlies de la llista, premeu el botó Propietats i modifiqueu els paràmetres dels àlies en la finestra emergent.

### Per a suprimir un àlies d'ordinador central

En la secció Ordinadors centrals, seleccioneu un àlies de la llista i premeu el botó Suprimeix.

### Per a desar la configuració actual de la xarxa com una «Ubicació»

Premeu el botó Afegeix al costat del menú Ubicació, especifiqueu el nom de la ubicació en la finestra emergent.

### Per a suprimir una ubicació

Premeu el botó Suprimeix al costat del menú Ubicació, el perfil seleccionat serà suprimit.

### Per a canviar a una ubicació

Seleccioneu una ubicació del menú Ubicació. Tota la configuració canviarà automàticament a la ubicació triada.