# Εγχειρίδιο Εργαλείου Διαχείρισης Χρήστη

## Εισαγωγή

Το Εργαλείο Διαχείρισης Χρήστη σας επιτρέπει να προσθέσετε, να διαγράψετε και να τροποποιήσετε υπάρχοντες χρήστες ή υπάρχουσες ομάδες στο σύστημά σας.

## Ξεκινώντας

Μπορείτε να εκκινήσετε το Εργαλείο Διαχείρισης Χρήστη με τους παρακάτω τρόπους:

Μενού Σύστημα

- Επιλέξτε Διαχείριση Χρήστες και Ομάδες

Γραμμή εντολής

- Εκτελέστε την παρακάτω εντολή `users-admin`

Όταν εκκινήσετε το Εργαλείο Διαχείρισης Χρήστη, θα σας ζητηθεί ο κωδικός διαχειριστή, πράγμα αναγκαίο αφού οι αλλαγές που θα γίνουν με το εργαλείο αυτό επηρεάζουν όλο το σύστημα.

Μετά την εισαγωγή του κωδικού διαχειριστή, θα εμφανιστεί το παρακάτω παράθυρο.

### Κυρίως παράθυρο Εργαλείου Διαχείρισης Χρηστών

Εμφανίζει το κυρίως παράθυρο του Εργαλείου Διαχείρισης Χρήστη.

Το κυρίως παράθυρο του Εργαλείου Διαχείρισης Χρήστη περιέχει τα ακόλουθα στοιχεία:

Λίστα χρηστών

- Εμφανίζει τους διαθέσιμους χρήστες. Ανάλογα με το gconf key "/apps/gnome-system-tools/users/showall" θα εμφανίσει, επίσης, και τους χρήστες του συστήματος.

Κουμπιά χειρισμού χρήστη

- Επιτρέπει την προσθήκη ή διαγραφή χρηστών ή την τροποποίηση των ρυθμίσεων χρήστη.

Κουμπί διαχείρισης ομάδων

- Εμφανίζει έναν παρόμοιο διάλογο για την τροποποίηση των ρυθμίσεων των ομάδων.

### Συντάκτης ομάδων του Εργαλείου Διαχείρισης Χρηστών

Διαχειριστής ομάδων.

## Χρήση

### Για την προσθήκη νέου χρήστη

Πιέστε το κουμπί Προσθήκη του κυρίως διαλόγου. Θα εμφανιστεί ένα νέο παράθυρο που θα σας ζητά τα δεδομένα για τον νέο χρήστη. Για να προσθέσετε νέο χρήστη πρέπει να δηλώσετε τουλάχιστον το όνομα χρήστη και κωδικό (δημιουργείται με αυτόματο τρόπο ή χειροκίνητα). Προαιρετικά, μπορείτε να ορίσετε ή να τροποποιήσετε το πραγματικό όνομα, την διεύθυνση εργασίας, το τηλέφωνο εργασίας, το τηλέφωνο οικίας, την κύρια ομάδα, το χρησιμοποιούμενο κέλυφος, τον κατάλογο χρήστη, την ταυτότητα του χρήστη και την λίστα των δευτερευόντων ομάδων του χρήστη.

Η κυρίως ομάδα, το χρησιμοποιούμενο κέλυφος, ο κατάλογος χρήστη και η ταυτότητα χρήστη εικάζονται αυτόματα, αναλόγως του επιλεγμένου προφίλ.

### Για την τροποποίηση υπάρχοντος χρήστη

Επιλέξτε τον χρήστη που επιθυμείτε να τροποποιήσετε και πιέστε το κουμπί Ιδιότητες, ένα παράθυρο παρόμοιο με εκείνο που χρησιμοποιείται για την προσθήκη νέων χρηστών θα εμφανιστεί με όλα τα στοιχεία του χρήστη, επιτρέποντας την τροποποίησή τους.

### Για να διαγράψετε υπάρχοντα χρήστη

Επιλέξτε τον χρήστη ή τους χρήστες που επιθυμείτε να διαγράψετε και πιέστε το κουμπί Διαγραφή που βρίσκεται στον φάκελο Χρήστες. Εξαιτίας της σπουδαιότητας αυτών των δεδομένων θα σας ζητείται επιβεβαίωση για κάθε διαγραφή χρήστη.

Για λόγους ασφαλείας ο κατάλογος του διαγραμμένου χρήστη δεν θα απομακρύνεται.

### Για να προσθέσετε νέα ομάδα

Πιέστε το κουμπί Προσθήκη στο παράθυρο διαλόγου των ομάδων. Θα εμφανιστεί ένα νέο παράθυρο που θα σας ζητά στοιχεία για την νέα ομάδα. Για να προσθέσετε νέα ομάδα, πρέπει να δηλώσετε τουλάχιστον το όνομα της ομάδας και την ταυτότητα (ID) της ομάδας. Προαιρετικά, μπορείτε να ορίσετε του χρήστες που θα ανήκουν στην ομάδα αυτή.

### Για να τροποποιήσετε μια υπάρχουσα ομάδα

Από το παράθυρο διαλόγου των ομάδων επιλέξτε την ομάδα που θέλετε να τροποποιήσετε και πιέστε το κουμπί Ιδιότητες. Θα εμφανιστεί ένα παράθυρο με τα στοιχεία της ομάδας όπου μπορείτε να τα τροποποιήσετε.

### Για να διαγράψετε μια υπάρχουσα ομάδα

Από το παράθυρο διαλόγου των ομάδων επιλέξτε την ομάδα ή τις ομάδες που θέλετε να διαγράψετε και πιέστε το κουμπί Διαγραφή του φακέλου Ομάδες. Λόγω της σπουδαιότητας αυτών των δεδομένων, θα σας ζητείται επιβεβαίωση για κάθε διαγραφή ομάδας.