# Εγχειρίδιο του εργαλείου διαχείρισης δικτύου

## Εισαγωγή

Το Εργαλείο διαχείρισης δικτύου σας επιτρέπει να καθορίσετε τον τρόπο με τον οποίο το σύστημά σας συνδέεται με άλλους υπολογιστές και με το διαδίκτυο.

## Ξεκινώντας

Μπορείτε να εκκινήσετε το Εργαλείο διαχείρισης δικτύου με τους ακόλουθους τρόπους:

Μενού Σύστημα

- Επιλέξτε Διαχείριση Δικτύωση.

Γραμμή εντολών

- Εκτελέστε την ακόλουθη εντολή: `network-admin`

Όταν ξεκινήσετε το Εργαλείο διαχείρισης δικτύου, θα σας ζητηθεί ο κωδικός διαχειριστή, αυτό είναι απαραίτητο διότι οι αλλαγές που γίνονται με αυτό το εργαλείο επηρεάζουν όλο το σύστημα.

Αφού εισάγετε τον κωδικό διαχειριστή, εμφανίζεται το ακόλουθο παράθυρο.

### Κεντρικό παράθυρο του Εργαλείου διαχείρισης δικτύου

Εμφανίζει το κεντρικό παράθυρο του Εργαλείου διαχείρισης δικτύου.

Το κεντρικό παράθυρο του Εργαλείου διαχείρισης δικτύου έχει τέσσερις ενότητες σε καρτέλες:

Συνδέσεις

- Εμφανίζει όλες τις συνδέσεις δικτύου και σας επιτρέπει να τροποποιήσετε τις ρυθμίσεις τους.

Γενικά

- Έπιτρέπει να τροποποιήσετε τα ονόματα συστήματος (host) και τομέα (domain).

DNS

- Περιέχει δύο ενότητες, οι Εξυπηρετητές DNS είναι αυτοί που χρησιμοποιεί ο υπολογιστής σας για να επιλύσει τις διευθύνσεις IP από τα ονόματα τομέων. Η Αναζήτηση τομέων είναι οι προεπιλεγμένοι τομείς στους οποίους το σύστημά σας θα αναζητήσει οποιονδήποτε host όταν δεν καθορίζεται τομέας.

Συστήματα

- Εμφανίζει τη λίστα των αντωνύμων (aliases) για την πρόσβαση σε άλλους υπολογιστές.

## Χρήση

### Τροποποίηση ρυθμίσεων σύνδεσης

Στην ενότητα Συνδέσεις, επιλέξτε τη διεπαφή που θέλετε να τροποποιήσετε και πατήστε το κουμπί Ιδιότητες. Ανάλογα με τον τύπο της διεπαφής θα μπορείτε να τροποποιήσετε διαφορετικά δεδομένα.

Συνδέσεις Ethernet και IRLAN

- Μπορείτε να τροποποιήσετε τον τρόπο διαμόρφωσης της διεπαφής (DHCP ή χειροκίνητα). Αν η διεπαφή διαμορφωθεί χειροκίνητα, μπορείτε επίσης να τροποποιήσετε τη διέυθυνση IP, τη μάσκα υποδικτύου και τη διεύθυνση μετάδοσης.

Ασύρματες διεπαφές

- Μπορείτε να τροποποιήσετε τον τρόπο διαμόρφωσης της διεπαφής (DHCP ή χειροκίνητα). Αν η διεπαφή διαμορφωθεί χειροκίνητα, μπορείτε επίσης να τροποποιήσετε τη διέυθυνση IP, τη μάσκα υποδικτύου και τη διεύθυνση μετάδοσης. Ακόμα, μπορείτε να τροποποιήσετε το όνομα δικτύου (ESSID) για αυτή τη διεπαφή.

Διεπαφές παράλληλης σύνδεσης

- Μπορείτε να τροποποιήσετε τη διεύθυνση IP καθώς και την απομακρυσμένη διεύθυνση IP.

Διεπαφές PPP/Modem

- Μπορείτε να τροποποιήσετε τη συσκευή μόντεμ, ανάλογα αν θέλετε να καλεί χρησιμοποιώντας τόνους ή παλμούς, την ένταση ήχου του μόντεμ, τον αριθμό τηλεφώνου, το όνομα χρήστη και τον κωδικό πρόσβασης, που σας έχει δώσει ο πάροχός σας (ISP) και άλλες προχωρημένες ρυθμίσεις για το PPP.

### Ενεργοποίησή ή απενεργοποίηση μιας διεπαφής

Στην ενότητα Συνδέσεις, ενεργοποιήστε ή απενεργοποιήστε το κουτάκι δίπλα από τη διεπαφή.

### Αλλαγή ονόματος συστήματος και τομέα

Στην ενότητα Γενικά, αλλάξτε τα πεδία κειμένου για το όνομα του συστήματος (host) ή το όνομα του τομέα (domain name).

### Προσθήκη εξυπηρετητή ονομάτων τομέα (domain name server)

Στην ενότητα Εξυπηρετητές DNS, πατήστε το κουμπί Προσθήκη και συμπληρώστε τη νέα σειρά με το όνομα του νέου εξυπηρετητή.

### Διαγραφή εξυπηρετητή ονομάτων τομέα

Στην ενότητα Εξυπηρετητές DNS, επιλέξτε μια διεύθυνση IP ενός DNS από τη λίστα και πατήστε το κουμπί Διαγραφή.

### Προσθήκη νέου τομέα αναζήτησης

Στην ενότητα Αναζήτηση τομέων, πατήστε το κουμπί Προσθήκη και συμπληρώστε τη νέα σειρά με το νέο τομέα αναζήτησης.

### Διαγραφή τομέα αναζήτησης

Στην ενότητα Αναζήτηση τομέων, επιλέξτε ένα τομέα αναζήτησης από τη λίστα και πατήστε το κουμπί Διαγραφή.

### Προσθήκη νέου αντώνυμου για το σύστημα (host alias)

Στην ενότητα Συστήματα, πατήστε το κουμπί Προσθήκη και πληκτρολογήστε στο παράθυρο που ανοίγει, μια διεύθυνση IP και τα αντώνυμα που παραπέμπουν σε αυτή.

### Τροποποίηση αντώνυμου συστήματος (host alias)

Στην ενότητα Συστήματα, επιλέξτε ένα αντώνυμο, πατήστε το κουμπί Ιδιότητες και τροποποιήστε στο παράθυρο που ανοίγει, τις ρυθμίσεις.

### Διαγραφή αντώνυμου συστήματος (host alias)

Στην ενότητα Hosts, επιλέξτε ένα αντώνυμο από τη λίστα και πατήστε το κουμπί Διαγραφή.

### Αποθήκευση της τρέχουσας διαμόρφωσης του δικτύου ως "Τοποθεσία"

Πατήστε το κουμπί Προσθήκη δίπλα στο μενού Τοποθεσίες και ορίστε το όνομα της τοποθεσίας στο παράθυρο που ανοίγει.

### Διαγραφή τοποθεσίας

Πατήστε το κουμπί Αφαίρεση δίπλα στο μενού Τοποθεσίες. Το επιλεγμένο προφίλ θα διαγραφεί.

### Μετάβαση σε μια τοποθεσία

Επιλέξτε μία τοποθεσία από το μενού Τοποθεσίες, όλη η διαμόρφωση θα μεταφερθεί αυτόματα στην επιλεγμένη τοποθεσία.